Yella deg wawal Ccbaḥa n wass d iṭij, tid n yiḍ d aggur d yitran, axxam am yiḍ tafat-is d tameṭṭut. Axxam mebla tameṭṭut am lebḥer mebla lḥut. Inzan-agi ttbeyinen-aɣ-id amkan d wazal n tmeṭṭut d wergaz deg usbedd-d n wexxam n twacult, d akken lmeḥna n tudert ama d axxam ama b ttrebga d nettat id t-yettqabalen.Tameṭṭut taqbaylit tettef azayer d ameqran deg tmetti,akken id tenna H.KHERDOUCI; Tameṭṭut mačči kan d ajgu alemmas i ɣef i ibedd uxxam imi tesɛa uggar n waya, acku d tigjdit talqayant deg tmetti 1 as ulama timetti taqbaylit tseḥbibir ɣef nnif-is d lḥarma n twacult id tt-yeǧǧan ad d tzyer ɣef tmeṭṭut imi ɣef waya ilaq ad tili ddaw laɛnaya n wergaz seg ass mi tbedda ddunit. Ihi ɣef waya deg ayen id iteddun ad d-nawi awal s telqayet ɣef tmeṭṭut d wazal-is deg tmetti taqbaylit ama d deg tmetti tamensayt ama deg tmetti tatrart.